Les visiteurs (cinta)

:*Iste articlo ye sobre una cinta de cine francés de cine de comedia de 1993; ta atros usos, se veiga *'Les visiteurs***.

***Les visiteurs*** (títol orichinal en [[Idioma francés|francés]], en [[Idioma aragonés|aragonés]] ***Os visitants***, estrenada en [[Aragón]] con o títol en [[Idioma castellano|castellano]] de ***Los visitantes no nacieron ayer***, en aragonés ***Os visitants no naixioron ahiere**') ye una cinta de cine de comedia de ciencia-ficción de cine francés de l'anyo 1993 dirichida por Jean-Marie Poiré seguntes un guión orichinal de Jean-Marie Poiré y Christian Clavier, con una dirección de fotografía de Jean-Yves Le Mener, una banda sonora orichinal d'Éric Lévi, una producción cinematografica d'Alain Terzian ta la productora cinematografica *[[Gaumont]]* y un elenco composau, en os suyos papels principals, por os actors Christian Clavier, Jean Reno, Valérie Lemercier, Christian Bujeau, Marie-Anne Chazel, Isabelle Nanty, Gérard Séty, Didier Pain, Jean-Paul Muel, Arielle Séménoff, Michel Peyrelon, Pierre Vial, François Lalande, Didier Bénureau y Frédéric Baptiste.

En 1123 o rei Loís VI de Francia se troba tenendo una aventura romantica con a sobrina d'o rei d'Anglaterra pero un soldau anglés va a capturar-lo, cosa que impide lo *[[conte]] Godofreu de Montmirail* en escabezando a lo soldau. Ta guadarlonar-lo, lo rei li concede lo permiso ta casar-se con la suya amada *Frénégonde de Pouille*. O conte marcha con o suyo espatero *Jacquouille la Fripouille* camín d'a casa d'a suya amada y troba a una bruixa a qui fa presonera ta entregar-la a la Inquisición pero en plegan en o castiello la bruixa consigue verter una poción en a bebida d'o conte y como consecuencia iste, victima d'alucinacions, mata a lo pai d'a suya amada y iste chura mantener-se soltera y dentrar en un convento. Alavez, o conte visita a *Eusæbius*, un mago, ta que li faga viachar en o tiempo y retornar a lo momento anterior de que él matase a lo pai de *Frénégonde*. tanimientres, por una error o mago ninvñia a lo conte y a lo suyo espatero no pas en o pasau, so que en o futuro, en l'anyo 1993.

A cinta s'embienta en l'anyo 1123 y en a suya epoca actual (1993) en Yvelines y las suyas escenas se filmoron en Carcasona en l'Aude, en o castiello d'Ermenonville en Ermenonville en l'Oise, en Frémécourt, Cergy y Saint-Gratien en Val de l'Oise, en Ivry-sur-Seine en Val d'o Marne, y en Rambouillet y Thoiry en Yvelines.

*Les visiteurs* estió una cinta con a-saber-lo exito de publico y no nomás que en o suyo país d'orichen so que arredol d'o mundo, y ye una cinta que ha recibiu bels premios y nominacions, en destacando un Premio César a la Millor Actriz Segundaria en a suya 19<sup>ena</sup> edición, amás de ueito nominacions (incluyindo-ie Millor Cinta, Millor Actor con dos nominacions, Millor Dirección, Millor Guión y Millor Banda Sonora Orichinal).

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Les visiteurs'' en Internet Movie Database.
*  ''Les visiteurs'' en Rotten Tomatoes.
*  ''Les visiteurs'' en FilmAffinity.
*  ''Les visiteurs'' en Allociné.
*  ''Les visiteurs'' en Letterboxd.
*  ''Les visiteurs'' en Box Office Mojo.
*  ''Les visiteurs'' en AllMovie.
*  ''Les visiteurs'' en TCM Movie Database.
*  ''Les visiteurs'' en Netflix.